EL
C 156/24
Επίσημη Εφημερίδα της Ευρωπαϊκής Ένωσης
3.5.2023
Ειδικά χαρακτηριστικά (σε σύγκριση με αλκοολούχα ποτά της ίδιας κατηγορίας) — Το προϊόν «Borzag pálinka» έχει αλκοολικό τίτλο μεγαλύτερο του 40 % vol., διότι τα αρωματικά χαρακτηριστικά του κυριαρχούν και αναπτύσσονται σωστά σε υψηλότερο αλκοολικό τίτλο· η περιεκτικότητά του σε πτητικές ουσίες ανέρχεται σε τουλάχιστον 350 g/hl αλκοόλης 100 % vol., η οποία οφείλεται στον αρωματικό πλούτο της πρώτης ύλης, της κουφοξυλιάς, στην κομητεία Nógrád. — Στις χαρακτηριστικές αρωματικές νότες του «Borzag pálinka» περιλαμβάνονται η γλυκιά γεύση (ευχάριστη γεύση σοκολάτας, φρούτων και μελιού), η πικάντικη γεύση, ο πιθανώς φυτικός χαρακτήρας (μέντα, πράσινα βότανα, βανίλια, γλυκάνισος, άρκευθος), ενώ μπορεί επίσης να εμφανιστούν νότες φλοιού του πορτοκαλιού και αμυγδαλόπαστας που οφείλονται στους πυρήνες των καρπών.
5.
Οριοθέτηση της γεωγραφικής περιοχής Η διοικητική περιοχή της κομητείας Nógrád
6.
Μέθοδος παραγωγής του αλκοολούχου ποτού Οι καρποί που προέρχονται από την οριοθετημένη περιοχή μπορούν να πολτοποιούνται, να υφίστανται ζύμωση, απόσταξη και ανάπαυση σε αποστακτήριο που βρίσκεται στη γεωγραφική περιοχή.
Τα βασικά στάδια παραγωγής του «Borzag pálinka» είναι τα εξής: 1.
Επιλογή και παραλαβή των καρπών 2.
Πολτοποίηση 3.
Ζύμωση 4.
Απόσταξη 5.
Ανάπαυση, αποθήκευση 6.
Παραγωγή και επεξεργασία του pálinka
6.1.
Επιλογή και παραλαβή των καρπών Οι καρποί πρέπει να είναι ώριμοι και απαλλαγμένοι από σάπιους σπόρους και ξένα σώματα. 6.2.
Πολτοποίηση Από τους μικρόκοκκους καρπούς πρέπει να αφαιρείται ο μίσχος και οι σπόροι να συνθλίβονται, αλλά χωρίς να καταστρέφεται ο πυρήνας (μείωση της πιθανότητας σχηματισμού υδροκυανίου).
Στη συνέχεια, η πρώτη ύλη τοποθετείται απευθείας σε δεξαμενές ζύμωσης (από ανοξείδωτο χάλυβα και ενδεχομένως πλαστικό).
Ανάλογα με τη σύσταση του καρπού, μπορεί να είναι αναγκαία η προσθήκη νερού εάν οι καρποί είναι λιαστοί, διότι μόνο στην περίπτωση αυτή η ζύμωση μπορεί να πραγματοποιηθεί με τον κατάλληλο τρόπο. 6.3.
Ζύμωση Επιτρέπεται και συνιστάται η χρήση τεχνολογιών αιχμής και βοηθητικών υλικών (ελεγχόμενη ζύμωση, καλλιέργειες ζυμομύκητα, πηκτικά ένζυμα).
Το βέλτιστο pH του πολτού κυμαίνεται μεταξύ 2,8 και 3,5.
Η απόσταξη του πολτού που έχει υποστεί ζύμωση θα πρέπει να πραγματοποιείται το συντομότερο δυνατόν και το αργότερο 30 ημέρες μετά τη ζύμωση.
Εάν είναι απαραίτητο, ο πολτός που έχει υποστεί ζύμωση θα πρέπει να αποθηκεύεται στους 10-22 °C. 6.4.
Απόσταξη Το «Borzag pálinka» μπορεί να παράγεται με τη χρήση οποιουδήποτε εξοπλισμού απόσταξης που διατίθεται στο εμπόριο.
Ειδική αναφορά μπορεί να γίνει στην τεχνολογία του άμβυκα εάν το pálinka παράγεται με τη χρήση εξοπλισμού απόσταξης μέγιστης χωρητικότητας 1 000 λίτρων και με επιφάνεια χαλκού, μέσω τουλάχιστον διπλής κλασματικής απόσταξης. 6.5.
Ανάπαυση, αποθήκευση Μετά τη διαύγαση/απόσταξη, το «Borzag pálinka» πρέπει να αναπαύεται σε χώρο προστατευμένο από το φως, με ομοιόμορφη θερμοκρασία κάτω των 20 °C και μέτρια υγρασία, ώστε να είναι δυνατή η ανάμειξη των σύνθετων γεύσεων και αρωμάτων.
Η περίοδος ανάπαυσης πρέπει να διαρκεί τουλάχιστον 60 ημέρες.
Κατά το χρονικό αυτό διάστημα, δεν θα πρέπει να εκτελούνται φυσικές ή χημικές διεργασίες στο pálinka.